የታላቁ መሪ የክቡር መለስ ዜናዊ አንደኛ  ዓመት መታሰቢያ ሊከበር ነው
አዲስ አበባ፤ ሐምሌ 13/2005 (ዋኢማ) – የታላቁ መሪ የክቡር መለስ ዜናዊ አንደኛ አመት መታሰቢያ ነሐሴ 14/2005 ዓ.ም ቃልህ ይጠበቃል ወደላቀ ደረጃ ለማድረስም ቃላችንን አድሰናል በሚል መሪ ቃል እንደሚከበር የመለስ ፋውንዴሽን አስታወቀ።የፋውንዴሽኑ የቦርዱ ሰብሳቢ ክብርት ወይዘሮ አዜብ መስፍንና ምክትል ሰብሳቢ የተከበሩ አቶ ካሳ ተክለብርሃን በዛሬው እለት በሰጡት ጋዜጣዊ መግለጫ እንዳስታወቁት  የመለስ ሕልፈትን ተከትሎ የታላቁን መሪ ራዕይ ዳር እንዲደርስ መላው ሕዝብ በጠየቀውና በገባው ቃል መሰረት ፋውንዴሽን ተቋቁሞ ዝግጅት እያደረገ መቆየቱን  ተናግረዋል።የተለያዩ የህብረተሰብ ክፍሎች ፣ የህዝብ ተወካዮችና ከተለያዩ አገገራት የሚመጡ እንግዶች  በተገኙበት ነሐሴ 14 ቀን 2005 ዓ.ም የፋውንዴሽኑ ሙዝየም ግንባታ የመሰረት ድንጋይ  እንደሚቀመጥ አቶ ካሳ ተክለብርሃን ተናግረዋል፡፡በመላ አገሪቱ በመለስ ስም በተሰየሙ ስፍራዎች በፈቃደኝነት ላይ የተመሰረተ የችግኝ ተከላ ሥራ ነሐሴ 15 ቀን 2005 ዓ.ም እንደሚከናወን የገለጹት አቶ ካሳ  ነሐሴ 13 ቀን 2005 ዓ.ም ደግሞ በየተቋማቱ በሻማ ማብራት ሥነ-ሥርዓት ታስቦ እንደሚውል ገልጸዋል፡፡የመለስ ፋውንዴሽን ቦርድ ሰበሳቢ ወ/ሮ አዜብ መስፍን በበኩላቸው  ፋውንዴሽኑ እሰካሁን በነበረው ጊዜ የተለያዩ ሥራዎችን እየሰራ መሆኑን ገልጸው  ታላቁ መሪ ክቡር መለስ ዜናዊ በህይወት ዘመናቸው  የጻፏቸውን የጽሁፍ ሥራዎች  ሳይታተሙ በራሳቸው የእጅ ጽሁፍ  ለህብረተሰቡ ተደራሽ ለማድረግ  ጥረት እየተደረገ ነው ብለዋልየአቶ መለስ   ዘመን ተሻጋሪ  ጥናቶች፣ ምርርምሮች፣  ሃሳቦችና ንድፎች ለቀጣይ ትውልድ ጭምር በሚጠቅሙ መንገድ ለሁሉም ሕዝብ ተደራሽ ሆነው እንዲቀመጡ ለማድረግ  እየተሰራ መሆኑንም ወይዘሮ አዜብ መስፍን ተናግረዋል።ከሁለት ብር ጀምሮ መላው የኢትዮጵያ ህዝብ የሚሳተፍበት የገቢ ማሰባሰቢያ የሞባይል ቁጥር እንደሚለቀቅም ወይዘሮ አዜብ ጠቁመዋል።ከዚሁ ጎን ለጎን በአዲስ አበባና በሁሉም ክልልሎች የመለስ ፋውንዴሽን አካውንት እንደሚከፈት ጠቁመው ሕብረተሰቡ በራሱ ተናሳሽነትና ፍላጎት ላይ የተመሰረተ ተሳትፎ እንዲያደርግ የተመቻቸአ ሁኔታ ይፈጠራል ብለዋል።